OpenLLM-France/wikimedia huggingface dataset:
# Claudi de Torí

Claudi de Torí (810 - 827) fou un bisbe catòlic de Torí. Fou un cortesà de Lluís I el Pietós i un escriptor durant el Renaixement carolingi. Va relacionar-se amb Dructerà. Claudi és més conegut per ensenyar iconoclastia, una idea radical en aquell temps a l'Església llatina, i per alguns ensenyaments que prefiguraven la Reforma Protestant. Fou atacat com a heretge en obres escrites per Sant Dungal i Jonàs d'Orleans.

## Referències

* F. L. Cross; E. A. Livingstone, eds. (13 March 1997). The Oxford Dictionary of the Christian Church, 3rd edition. USA: Oxford University Press. p. 359. ISBN 0-19-211655-X.
# Club de Futbol Martorelles

El Club de Futbol Martorelles és un club de futbol català de la ciutat de Martorelles (Vallès Oriental). Va ser fundat el 23 d'agost de 1924. Juga a la Tercera catalana de futbol de la lliga catalana de futbol.

## Història

Corria l'any 1919, quan en Xuxu Macià, en Francesc Güell i altres joves de Martorelles anaven darrere d'una pilota, allà en el paller, a l'era de trillar el blat. El punt de partida dels orígens i de la fundació del CF Martorelles és l'acta de l'Ajuntament de Martorelles, que data del 23 d'agost del 1924, en què es va atorgar una subvenció de 75 pessetes per l'adquisició d'unes porteries goals al CF Martorelles.
La categoria més alta del club és amateur i la més baixa pre-benjamí.

## Referències

* ↑ Municipal Martorelles
* ↑ CF Martorelles al web municipal
* ↑ Data de fundació a la seva pàgian de facebook
* ↑ Equips Arxivat 2016-08-27 a Wayback Machine. al webd el club

## Enllaços externs

* Web oficial
# Comaestremer

El Comaestremer és una muntanya de 885,8 metres que es troba entre els municipis de Canet d'Adri, a la comarca del Gironès i de Sant Miquel de Campmajor, a la comarca del Pla de l'Estany i és sostre comarcal d'aquesta última. El Comaestremer és una de les muntanyes més a l'est de la Serralada transversal Catalana.

## Referències

* ↑ «Sortida del CECB a dos sostres comarcals: al Puigsou i al Comaestremer». Regió7, 12 abril 2022. [Consulta: 26 novembre 2023].
# Comissió del Congrés dels Estats Units

Una comissió del Congrés és una suborganització legislativa del Congrés dels Estats Units que s'ocupa d'una tasca en qüestió (en lloc d'encarregar-se de les tasques genèriques del Congrés). Els membres d'una comissió adquireixen coneixements especialitzats dels temes sota la seva jurisdicció. Com a «petites assemblees» que són, les comissions supervisen les operacions del govern, identifiquen àmbits que podrien necessitar revisió legislativa, reuneixen i avaluen informacions i emeten recomanacions al Congrés.

## Bibliografia

* Robert Struble, Jr., Treatise on Twelve Lights, capítol 7, subsecció sobre l'«Autonomia de les Comissions» Arxivat 2016-04-14 a Wayback Machine. (anglès)
# Comissió del Fons per a la Protecció de l’Ambient Atmosfèric

La Comissió del Fons per a la Protecció de l'Ambient Atmosfèric és la comissió de la Generalitat de Catalunya que gestiona el conjunt d'ingressos que provenen dels Pressupostos de la Generalitat de Catalunya i "dels ingressos de les sancions imposades per la Generalitat en aplicació de la Llei" utilitzats per a "incentivar accions per reduir les emissions de contaminants".
La comissió, segons marca el decret que la crea, s'ha de reunir mínim cada any dos vegades.

## Context legislatiu

El govern de la Generalitat Catalana va aprovar la Llei 22/1983 de protecció de l'ambient atmosfèric.
Dècades més endavant, el 20 de novembre de 2018 s'aprovà el decret que creava la comissió per administrar el fons, per a acomplir la llei del 1983. Aquest fons està destinat per les inversions públiques relatives al medi ambient atmosfèric, la "subvenció d'instal·lacions públiques i privades que permetin disminuir els nivells d'emissió de contaminants a l'atmosfera i, en general, les polítiques de foment de la preservació i millora de la qualitat de l'aire i de reducció de la contaminació acústica i lluminosa".

## Membres de la Comissió

Els membres de la comissió no reben cap diner per l'assistència.
Qui integra la comissió són: representants dels departaments que tracten temes com la qualitat mediambiental, l'economia i la indústria, representants de la Federació de Municipis de Catalunya i de l'Associació Catalana de Municipis.

## Referències

* 1 2 «El Govern aprova el decret que regula la comissió sobre la qualitat de l'aire». VilaWeb, 20-11-2018 [Consulta: 21 novembre 2018]. Arxivat 21 de novembre 2018 a Wayback Machine. «Còpia arxivada». Arxivat de l'original el 2018-11-21. [Consulta: 21 novembre 2018].
* 1 2 3 «Aprovat el decret per regular els Fons per a la Protecció de l'Ambient Atmosfèric». Món Planeta, 20-11-2018 [Consulta: 21 novembre 2018].
# Cluj

«Cluj» té aquests significats:
* Geografia:
** Cluj-Napoca, capital de la província romanesa de Cluj, anomenada simplement Cluj fins al 1974
** Província de Cluj, província de Romania, a Transsilvània
* Esports:
** CFR Cluj, club de futbol romanès, de la ciutat de Cluj-Napoca
# Cluj-Napoca

Cluj-Napoca (Kolozsvár en hongarès, Klausenburg en alemany) és una ciutat de Romania, capital de la província (en romanès judeţ) de Cluj (CJ), a Transsilvània, travessada pel riu Someş.

## Educació

La Universitat Babeş-Bolyai, fundada el 1959, és un dels més importants centres universitaris romanesos.

## Personatges famosos

* Lucian Blaga
* Matei Corvin
* Iuliu Haţieganu
* Rudolf Kastner
* János Bolyai
* Lajos Martin
* Abraham Wald

## Ciutats agermanades

La ciutat de Cluj-Napoca està agermanada amb les següents ciutats:
* Colònia
* Atenes
* São Paulo
* Beerxeba
* Pécs
* Zagreb
* Zhengzhou
* Chacao
* Dijon i Nantes
* Suwon
* Makati
* Korçë
* Cervia
* Columbia, East Lansing, Rockford

## Enllaços externs

* clujnapoca.ro Arxivat 2007-10-14 a Wayback Machine.
# Chris von Saltza

Susan Christina von Saltza, coneguda com a Chris von Saltza, (San Francisco, Estats Units 1944) és una nedadora estatunidenca, ja retirada, guanyadora de quatre medalles olímpiques.

## Biografia

Va néixer el 13 de gener de 1944 a la ciutat de San Francisco, població situada a l'estat de Califòrnia.

## Carrera esportiva

Especialista en la modalitat de crol, va participar als 16 anys en els Jocs Olímpics d'Estiu de 1960 realitzats a Roma (Itàlia), on va aconseguir guanyar quatre medalles: la medalla d'or en les proves dels 400 metres lliures, on va establir un nou rècord olímpic amb un temps de 4:50.6 minuts; en els relleus 4x100 metres lliures i els relleus 4x100 metres estils, on va establir sengles rècords del món amb la selecció nord-americana amb uns temps de 4:08.9 minuts i 4:41.1 minuts respectivament. En aquesta mateixos guanyà la medalla de plata en la prova dels 100 metres lliures, finalitzant per darrere de la favorita Dawn Fraser.
Al llarg de la seva carrera guanyà cinc medalles en els Jocs Panamericans, totes elles d'or.
# Chris van der Weerden

Chris van der Weerden (Nimega, 15 de novembre del 1972) és un exjugador de futbol neerlandès. Actualment és entrenador assistent del PSV Eindhoven.

## Biografia

Va començar la seva carrera futbolística a les categories inferiors del NEC Nimega, l'equip de la seva ciutat, on el 1990 va pujar al primer equip. El 1994 va ser traspassat al Vitesse d'Arnhme, d'on un any més tard va ser traspassat al PSV Eindhoven. Va jugar a l'equip d'Eindhoven fins a l'any 2001, moment en què va marxar al FC Twente. El 2004 va marxar, per primera i única vegada, a jugar a l'estranger, essent contractat per l'equip belga del Germinal Beerschot. L'estiu del 2006 va decidir tornar als Països Baixos per jugar a les files del FC Eindhoven, on va jugar les últimes temporades de la seva carrera mentre les compaginava amb els primers anys d'assistent al PSV. El 15 de febrer del 2008 va anunciar que deixava definitivament el futbol professional. La carrera futbolística de Van der Weerden va estar plena de lesions, que van frenar la seva progressió. El 1997 se li va detectar la Malaltia de Crohn.
Van der Weerden ha entrenat diversos equips de les categories inferiors del PSV; ha entrenat l'equip E2 (2006/2007), l'E1 (2007/2008), el D3 (2008/2009) i, la 2009/2010, el C2. A més a més, també és assistent de l'A1 del PSV. eL 16 de març del 2012, Marcel Brands va confirmar que van der Weerden com a entrenador assistent del primer equip del PSV. El nou entrenador de l'equip, Phillip Cocu, antic company d'equip de Van der Weelder, el volia al seu costat.

## Referències

* ↑ Chris van der Weerden stopt met voetbal, Omroep Brabant, 15 februari 2008
* ↑ Chris van der Weerden in technische staf PSV Arxivat 2012-05-21 a Wayback Machine., PSV.nl, 16 maart 2012
# Colibrí de cua metàl·lica bronzat

El colibrí de cua metàl·lica bronzat (Chalcostigma heteropogon) és una espècie d'ocell de la família dels troquílids (Trochilidae) que habita zones obertes dels Andes de l'oest de Veneçuela i est de Colòmbia.

## Referències

* ↑ «Colibrí de cua metàl·lica bronzat». Cercaterm. TERMCAT, Centre de Terminologia. Rev. 11 octubre 2024(català)
# Colibrí de cua metàl·lica cap-roig

El colibrí de cua metàl·lica cap-roig (Chalcostigma ruficeps) és una espècie d'ocell de la família dels troquílids (Trochilidae) que habita zones obertes dels Andes des del sud-est de l'Equador fins l'oest de Bolivia.

## Referències

* ↑ «Colibrí de cua metàl·lica cap-roig». Cercaterm. TERMCAT, Centre de Terminologia. Rev. 11 octubre 2024(català)
# Clàssica Loira Atlàntic

La Clàssica Loira Atlàntic (en francès Classic Loire-Atlantique) és una competició ciclista que es disputa anualment des del 2000 per les carreteres del departament del Loira Atlàntic. Fins al 2002 fou reservada als amateurs, permetent-se la participació de professionals a partir de 2003. Des del 2005 forma part del calendari UCI Europe Tour, amb una categoria 1.2 i a partir del 2011 com a 1.1.

## Palmarès

| Any | Vencedor | Segon | Tercer |
| (edicions amateurs) ||||
| 2000 | Frédéric Delalande | Emmanuel Mallet | Gilles Canouet |
| 2001 | Nicolas L'Hôte | Erki Pütsep | Jonathan Dayus |
| 2002 | Rune Jogert | Ludovic Rousselot | Lloyd Mondory |
| (edicions professionals) ||||
| 2003 | Thomas Voeckler | Anthony Charteau | Sébastien Hinault |
| 2004 | Erki Pütsep | Denis Robin | Franck Pencolé |
| 2005 | José Alberto Martínez Trinidad | Alberto Benito Guerrero | Aliaksandr Vússau |
| 2006 | Serguei Kolésnikov | Noan Lelarge | Mathieu Drujon |
| 2007 | Nicolas Jalabert | Iuri Trofímov | Piotr Zieliński |
| 2008 | Mikel Gaztañaga Etxeberria | Jimmy Casper | Frédéric Finot |
| 2009 | Cyril Bessy | Michael Reihs | David Le Lay |
| 2010 | Laurent Mangel | Renaud Dion | Pierrick Fédrigo |
| 2011 | Lieuwe Westra | Bert Scheirlinckx | Yohan Cauquil |
| 2012 | Florian Vachon | Mirko Selvaggi | Sébastien Delfosse |
| 2013 | Edwig Cammaerts | Iauhèn Hutaròvitx | Laurent Pichon |
| 2014 | Alexis Gougeard | Kenneth Vanbilsen | Wesley Kreder |
| 2015 | Alexis Gougeard | Marco Marcato | Anthony Delaplace |
| 2016 | Anthony Turgis | Loïc Chetout | Kévin Ledanois |
| 2017 | Laurent Pichon | Thomas Boudat | Hugo Hofstetter |
| 2018 | Rasmus Christian Quaade | Daniel Hoelgaard | Armindo Fonseca |
| 2019 | Rudy Barbier | Marc Sarreau | Rory Townsend |
| 2020 | suspesa | suspesa | suspesa |
| 2021 | Alan Riou | Valentin Madouas | Dorian Godon |
| 2022 | Anthony Perez | Lewis Askey | Matis Louvel |
| 2023 | Axel Zingle | Laurence Pithie | Maikel Zijlaard |
| 2024 | Paul Lapeira | Tom Van Asbroeck | Emmanuel Morin |

## Notes i referències

* ↑ Palmarès de la Clàssica Loira Atlàntic a memoire-du-cyclisme.eu

## Enllaços externs

* Web oficial Arxivat 2019-04-01 a Wayback Machine.
# Coll de Portus

El Coll de Portus és una collada situada a 1.739,1 metres d'altitud al límit dels termes comunals de Noedes i d'Oleta i Èvol, tots dos de la comarca del Conflent, a la Catalunya del Nord.
És un coll de muntanya situat a la zona occidental del terme de Noedes i al nord.est del d'Oleta i Èvol, dins de l'antic terme d'Èvol. És al sud-est del Pic de la Creu, a prop i al nord del Refugi de la Molina i al sud de l'Estany del Clot.

## Referències

* ↑ El Coll de Portus en els ortofotomapes de l'IGN
# Coll de Prat (Siall)

El Coll de Prat és una collada situada a 1.034,2 metres d'altitud en el terme municipal d'Isona i Conca Dellà (antic terme de Benavent de Tremp), al Pallars Jussà.
Es troba a l'extrem nord de la Serra de la Conca, a la capçalera del barranc de la Bassa.

## Enllaços externs

* Institut Cartogràfic de Catalunya
# Combat de Llívia

En l'inici del seu govern de l'Àndalus el 730, Abd-ar-Rahman ibn Abd-Al·lah al-Ghafiqí fou impugnat per Uthman ibn Naissa, el valí d'Arbuna (Narbona), conegut entre els francs com Munussa, i sabent de l'opressió que patien els amazics al nord d'Àfrica, va pactar una treva amb Odó el Gran, casant-se amb Lampègia, la filla del duc.
Segons Antoni Rovira i Virgili aquest episodi correspon a una llegenda i no va existir cap Manusa.

## El setge de Llívia

El sirià Gedhi ibn Zeyan fou enviat en secret per Abd-ar-Rahman al-Ghafiqí amb un esquadró de cavalleria lleugera per capturar viu o mort a Uthman ibn Naissa, sent localitzat a Llívia on va quedar assetjat. Gehdi va ordenar tallar el subministrament d'aigua a la ciutat i la situació es va fer desesperada. Essent inevitable la rendició, Munussa va fugir a través dels penyasegats aprofitant la foscor de la nit, juntament a la seva dona i alguns fidels.
Un endarreriment per salvar Lampègia de caure en mans dels seus perseguidors va permetre a les forces sirianes atrapar el grup. L'escorta fou eliminada però Munussa es va negar a rendir-se i, per evitar ser capturat, es va suïcidar llançant-se a un penyasegat.

## Conseqüències

Lampègia va ser capturada i enviada al valí Abd-ar-Rahman al-Ghafiqí juntament amb el cap tallat de Munussa. Finalment la seva muller enviada a l'harem del califa a Damasc.
La rebel·lió estava liquidada, però calia castigar Odó el Gran que l'havia recolzat. Abd-ar-Rahman al-Ghafiqí va decidir trencar el tractat del 725 i va ordenar la preparació d'un gran exèrcit que la propera primavera de l'any 732 havia d'assolar Aquitània. L'expansió cap al nord, a través del Ducat d'Aquitània i el Regne franc tornaven a estar obertes, de manera que Abd-ar-Rahman ibn Abd-Al·lah al-Ghafiqí va iniciar la campanya que duria a la seva derrota batalla de Tours contra Carles Martell.

## Referències

* ↑ Coppée, Henry. History of the Conquest of Spain by the Arab Moors (en anglès). Gorgias Press LLC, 2002 (1881), p. 430. ISBN 1931956936.
* ↑ Ellis, Edward Sylvester. The Story of the Greatest Nations: A Comprehensive History, Extending from the Earliest Times to the Present, Founded on the Most Modern Authorities Including A Complete Chronology of the World and a Pronouncing Vocabulary Of Each Nation (en anglès). F.R. Niglutsch, 1913.
* ↑ Rovira i Virgili, Antoni. Història Nacional de Catalunya, volum II. Edicions Pàtria, 1920, p. 337 a 338.
* 1 2 Scott, Samuel Parsons. «Volum I». A: History of the moorish empire in Europe (en anglès). 1a ed.. J.B. Lippincott Company, 1904, p. 296-297.

## Bibliografia

* Scott, Samuel Parsons. «Volum I». A: History of the moorish empire in Europe (en anglès). 1a ed.. J.B. Lippincott Company, 1904.
# Color Visión

Color Visión és una cadena de televisió i ràdio dominicana creada el 25 de juliol del 1968 a Santiago de los Caballeros. Destaca per ser la primera cadena televisiva en color a la República Dominicana i la tercera a tota l'Amèrica Llatina. A partir del 1990 va adquirir lideratge en audiència a tot el país, degut al nombrós nombre de celebritats que eren entrevistades en els programes de la cadena, des de polítics fins a cantants, actors, metges, models, escriptors... Més endavant va ser el primer canal del país que es podia veure en directe per internet, cosa que fa que es pugui veure a tot el món i també per televisió per satèl·lit als Estats Units d'Amèrica.

## Referències

* ↑ Inicio de la TV a color en la República Dominicana - 1969 a Youtube
* ↑ Història Arxivat 2016-12-13 a Wayback Machine. al web de Colorvision

## Enllaços externs

* Color Visión - Lloc web oficial
# Color de gos com fuig

El color de gos com fuig o ala de mosca és un color imprecís, brut. Denota alguna cosa que s'ha desgastat amb l'ús o que ha perdut el color original amb el pas del temps. S'utilitza sovint per a descriure l'estat desgastat d'una peça de roba. «Duia un vestit usat i lluent de colzes, de color de gos com fuig, que abans devia haver estat gris. »

## Referències

* ↑ Joan Soler i Amigó. Enciclopèdia de la fantasia popular catalana. Editorial Barcanova, 1998, p. 164, 339. ISBN 978-84-489-0012-0.
* ↑ Espinal, M. Teresa (Maria Teresa). Diccionari de sinònims de frases fetes. [Bellaterra]: Universitat Autònoma de Barcelona, 2004. ISBN 84-490-2346-7.
# Corallina officinalis

Corallina officinalis és una espècie d'alga vermella calcària que creix a les zones baixes i mitjanes del litoral en les costes rocoses.
Es troba principalment en creixement al voltant de les vores de les basses de marea, però es pot trobar en les esquerdes superficials en qualsevol lloc de la costa rocosa que es refresca amb aigua de mar. Creix principalment en la riba inferior, especialment on les algues Fucus estan absents, però també es troba més amunt en la riba de les costes exposades.
Es forma de dipòsits de carbonat de calci dins de les seves cèl·lules que serveixen per enfortir el tal·lus. Aquests dipòsits blancs mostres a les algues de color rosat, amb taques blanques en les quals el carbonat de calci es concentra sobretot, com en les puntes de creixement. El carbonat de calci fa que sigui desagradable per a la majoria d'herbívors de les costes rocoses.
Corallina proporciona un hàbitat per a molts animals petits que s'alimenten dels microorganismes que habiten en els seus densos plomalls.

## Distribució

C. officinalis es troba en la roca sòlida en la costa de l'Atlàntic Nord, des del nord de Noruega al Marroc i de manera intermitent des de Groenlàndia a l'Argentina. També es troba en algunes parts del Japó, de la Xina i de Australàsia.

## Referències

* ↑ Lewis, J.R. 1964. The Ecology of Rocky Shores. The English Universities Press Ltd, London

## Enllaços externs

* M. D. Guiry & Wendy Guiry. «Corallina officinalis Linnaeus». AlgaeBase, 25-01-2007.
* http://www.marlin.ac.uk/speciesinformation.php?speciesID=3039
# Commando 9mm

Commando 9mm és un grup de punk rock de Madrid format el 1984 a partir de membres dels grups Larsen (El Mosca i El Pollo, bateria i guitarra respectivament) i de La UVI (Manolo, veu i baix). Al llarg de la seua trajectòria intermitent com a grup va comptar amb nombrosos canvis de formació.

## Discografia

* Odio en Sudamérica/Johnny coge el subfusil (1985, senzill amb motiu del tercer premi del VIII Trofeo Villa de Madrid)
* Amor frenopático (Fonomusic, 1986)
* Únete al Commando (Fonomusic, 1987)
* Comando (Columbia Records, 1990)
* Camino hacia la ruína (Revelde Discos, 2000, recull els tres primers LP i tres temes extra)
* Dios salve a los taraos (Revelde Discos, 2001)
* La gran estafa (Potencial Hardcore, 2003, directe a la Sala El Sol de Madrid)

## Referències

* ↑ «Manteniendo viva la rabia punk». La Factoria del Ritmo, 06-03-2003. Arxivat de l'original el 2008-12-01. [Consulta: 2 abril 2023].
* ↑ «Talking Hits: Commando 9mm, 'Antisocial'» (en castellà). RTVE Play, 14-09-2022. [Consulta: 2 abril 2023].
* ↑ «Commando 9mm - La Fonoteca» (en castellà). [Consulta: 2 abril 2023].
* ↑ «La Conquista del Punk: Commando 9mm», 20-06-2019. [Consulta: 2 abril 2023].
# Comtat de Dallas

«Comtat de Dallas» té aquests significats:
* Comtat de Dallas (Arkansas)
* Comtat de Dallas (Iowa)
* Comtat de Dallas (Missouri)
* Comtat de Dallas (Texas)
* Comtat de Dallas (Alabama)
# Companyia Reial del Senegal

La Companyia Reial del Senegal (Compagnie Royale du Sénégal) coneguda també com a segona Companyia del Senegal, fou una companyia comercial francesa que va administrar les possessions franceses de la regió del riu Senegal i del Cap Verd (i Albreda al riu Gàmbia). Va substituir el 1895 a la Companyia de Guinea quan aquesta va fer fallida.
El director de la Companyia de Guinea, Jean Bourguignon, va seguir al front de l'administració, però era considerat incompetent i el 1697 fou destituït. Llavors es va nomenar un gran administrador, André Brüe, fill d'armadors de La Ciotat (prop de Marsella), de 43 anys. Va tenir una bona gestió, i va explorar el Bambouk (en diverses expedicions fins al 1723). El 1701 fou fet presoner per Lat Soukabé, 14è damel del Cayor, però fou alliberat al cap de dotze dies contra el pagament d'un rescat. El 1702 el va substituir Joseph Le Maitre i a aquest el 1706 l'antic director Michel Jajolet de La Courbé.
El 1709 la companyia es va vendre a la Companyia de Rouen per 240.000 lliures.

## Referències

* Présences françaises outre-mer (XVIe-XXIe siècles). Tome I, Académie des Sciences d'Outre-Mer, sota la direcció de Philippe Connichon, Pierre Geny i Jean Nemo
# Consell Insular d'Eivissa i Formentera

El Consell Insular d'Eivissa i Formentera fou una institució d'autogovern en l'àmbit de les Pitiüses. Va ser creat l'any 1978 arran de l'aprovació del règim de Consells Insulars i instituït oficialment segons el que acordava l'Estatut d'Autonomia de les Illes Balears de 1983. Estava regulat per la Llei de Consells Insulars.
La institució exercí, segons les competències, un poder normatiu (Ple del Consell) i executiu. El ple estigué compost per 13 consellers la composició del qual vingué establerta pel nombre de diputats que obtenia cada formació política en la circumscripció d'Eivissa a les eleccions al Parlament de les Illes Balears. Aquest ple s'encarregava d'aprovar les tasques i triar el president de la institució
El darrer president del Consell fou Pere Palau entre els anys 2003 i 2007.
Amb motiu de l'aprovació de l'Estatut d'Autonomia de 2007, aquesta institució cessà les seves funcions a partir de la legislatura 2007-2011 assumint-les, en el seu àmbit, dos consells insulars independents: el Consell Insular d'Eivissa i el Consell Insular de Formentera.

## Llista de presidents

| No. | Nom | Inici | Fi | Partit |
| 1. | Cosme Vidal Juan | 19/IV/1979 | 27/VII/1987 | ICIF i PPIB |
| 2. | Antoni Marí Calbet | 27/VII/1987 | 31/VII/1999 | PPIB |
| 3. | Pilar Costa Serra | 31/VII/1999 | 04/VII/2003 | Pacte Progressista |
| 4. | Pere Palau Torres | 04/VII/2003 | 09/VII/2007 | PPIB |
Per veure presidents del consell Insular d'Eivissa: vegeu: Consell Insular d'Eivissa
Per veure presidents del Consell Insular de Formentera: vegeu: Consell Insular de Formentera

## Referències

* ↑ Enciclopèdia d'Eivissa i Formentera, Palau Torres, Pere
* ↑ Enciclopèdia d'Eivissa i Formentera, Vidal Juan, Cosme
* ↑ Enciclopèdia d'Eivissa i Formentera, Marí Calbet, Antoni
* ↑ Enciclopèdia d'Eivissa i Formentera, Costa Serra, Pilar

## Enllaços externs

* Enciclopèdia d'Eivissa i Formentera, Consell Insular d'Eivissa i Formentera
# Cynoglossum creticum

Cynoglossum creticum Mill. és una espècie de planta fanerògama pertanyent a la família de les boraginàcies corrent al Països Catalans.

## Noms comuns

Cynoglossum creticum rep nombrosos noms comuns: llengua de ca, aferragós, avellana torrada, besneula, besneula crètica, cinoglossa, curatalls, herba de gos, joiosa (flor), llapassa, llapassera, llengua d'ovella, llengua de gos, maneula, violera borda, violes bordes, berneula, llengua de cutxo, minyeula, verneula, vesneula, visneula.

## Característiques

És una planta herbàcia vivaç bianual amb tija erecta i flors amb quatre pètals clapejats de color lila. Aconsegueix els 20-80 cm d'alçada. En el primer any de creixement, apareix només una roseta amb fulles lanceolades, espesses, suaus i peludes. En el segon any apareix la inflorescència.

## Distribució

Té una distribució mediterrània, incloent-hi Catalunya, Balears i País Valencià.

## Referències

* 1 2 «Herbari Virtual del Mediterrani Occidental - Cynoglossum creticum Mill.». [Consulta: 7 maig 2022].
* ↑ «Cynoglossum creticum | Flora Catalana». [Consulta: 7 maig 2022].
* ↑ «Cercaterm | TERMCAT». [Consulta: 7 maig 2022].